text: [{"text_idx": "#000000", "text": "Vit eru einasta felagi\u00f0 i\u0301 F\u00f8royum sum eru limir i\u0301 skorsteinsfejerlauget og ta\u00f0 ger\u00f0 at vit hava t\u00e6tt samband og u\u0301tbu\u0301gvar sparring partnarar at lena ukkum uppi\u0301mo\u0301ti"}, {"text_idx": "#000001", "text": "Ver\u00f0ur skorsteinurin reinsa\u00f0ur javnan, er ta\u00f0 vi\u00f0 til at minka um n\u00f8gdina av so\u0301t i\u0301 skorsteininum.\nTa\u00f0 eru tvey sl\u00f8g av so\u0301t. Renniso\u0301t og glansso\u0301t."}, {"text_idx": "#000002", "text": "Renniso\u0301t kemur av at kondensurin i\u0301 skorsteininum ver\u00f0ur blanda\u00f0ur vi\u00f0 so\u0301trestum. Mu\u0301rsteinarnir a\u0301 skorsteininum su\u0301gva hesa skitnu v\u00e6tuna i\u0301 seg, og vi\u00f0 ti\u0301\u00f0ini kemur su\u0301rur luktur og bru\u0301nir blettir a\u0301 uttaru si\u0301\u00f0una a\u0301 skorsteininum."}, {"text_idx": "#000003", "text": "Renniso\u0301t kann koma, um skorsteinurin ikki er vardur fyri regni, er ov illa isolera\u00f0ur, er ov sto\u0301rur ella um ein bru\u0301kar va\u0301tt brenni.\nRenniso\u0301t ber ikki til at reinsa burtur, ta\u0301 ska\u00f0in er hendur, men ein kann fyribyrjga renniso\u0301t vi\u00f0 at reinsa javnan, fo\u0301\u00f0ra skorsteinin og kynda r\u00e6tt."}, {"text_idx": "#000004", "text": "Glansso\u0301t, harafturi\u0301mo\u0301ti, er sera eldfimt og kann \u00f8kja um vandan fyri eldsbruna i\u0301 skorsteininum. Glansso\u0301t kann koma, um skorsteinurin er ov sto\u0301rur, ikki er fo\u0301\u00f0ra\u00f0ur ella um tu\u0301 hevur brenniovn ella peis og kyndir skeivt.\nSerliga er vandi vi\u00f0 \u00f8ktari glansso\u0301t, um skorsteinurin ikki ver\u00f0ur vi\u00f0li\u0301kahildin ella ta\u0301 ein ny\u0301tir brenniovn a\u0301 skeivan ha\u0301tt."}, {"text_idx": "#000005", "text": "Ti\u0301 eru ra\u0301\u00f0ini tey: Reinsi\u00f0 skorsteinin javnan. Ymiskt er, hvussu skorsteinar da\u0301lka. Ti\u0301 kann vera gott at fa\u0301a ein k\u00f8nan u\u0301t at hyggja eftir skorsteininum og veglei\u00f0a, hvussu ofta t\u00f8rvur er a\u0301 reinsi."}, {"text_idx": "#000006", "text": "Um ein hevur brenniovn er umra\u0301\u00f0andi, at kynda r\u00e6tt vi\u00f0 t.d. at seta eld a\u0301 ovasta brenni og lata eldin brenna uppi fra\u0301 og ni\u00f0ur - Bert bru\u0301ka turt tr\u00e6, og ikki ly\u0301singarbl\u00f8\u00f0, vi\u00f0gj\u00f8rt tr\u00e6 o.a. - Syrg fyri, at ri\u0301kiligt av luft sleppur til og skru\u0301va fyrst fyri luftini, ta\u0301 eldslogin er vor\u00f0in ljo\u0301sari - Roykurin , i\u00f0 kemur u\u0301r skorsteininum, skal vera kla\u0301rur a\u0301 liti."}]